text: R&B
  
  publiceret: 2016-05-12 09:24:06+02:00
  R&B, contemporary rhythm and blues, musikstil, der er udviklet fra soul og er blevet udbredt fra 1990'erne. Vokalen er i reglen i forgrunden, og stilen er bl.a. kendetegnet ved at være velproduceret; den kombineres ofte med hiphop. Blandt vigtige R&B-kunstnere er Destiny's Child, Aaliyah (1979-2001) og Boyz II Men. Stilen er i sit udtryk meget forskellig fra den oprindelige rhythm'n'blues.